smcproject/ml-wiki-sentences huggingface dataset:
1920 കളിലെ നിശബ്ദ സിനിമകളിൽ സ്ലാപ്പ് സ്റ്റിക്ക് കോമഡി ധാരാളം ഉപയോഗിച്ചിരുന്നു.
നിശ്ശബ്ദ സിനിമകളിൽ അഭിനയിച്ച ഒരു ഹാസ്യനടനാണ് ചാർളി ചാപ്ലിൻ.
1950-കളിലും 1960-കളിലും ഹാസ്യനടൻ ജെറി ലൂയിസും തന്റെ കോമഡി സിനിമകളിൽ സില്ലി സ്ലാപ്പ് സ്റ്റിക്ക് കോമഡി ഉപയോഗിച്ചിരുന്നു.
പാരഡി/സ്പൂഫ്
ഒരു പാരഡി അല്ലെങ്കിൽ സ്പൂഫ് സിനിമ മറ്റൊരു വ്യക്തിയെയോ സിനിമയെയോ അനുകരിക്കുകയോ പെരുപ്പിച്ചു കാണിക്കുകയോ ചെയ്യുന്നു അവരെ വിഡ്ഢികളോ മന്ദബുദ്ധികളോ ആയി ചിത്രീകരിക്കുന്നു.
കോമഡി സിനിമകൾ
കോമഡി വളരെ ജനപ്രിയമായ ഒരു സിനിമയാണ്.
ചില കോമഡി സിനിമകൾക്ക് "സ്ലാപ്‌സ്റ്റിക് കോമഡി" ഉണ്ട്.
അതിൽ ആളുകളെ ചിരിപ്പിക്കാൻ വേണ്ടി ആളുകൾ കാലിടറി വീഴുക, സ്വയം നാണം കെടുത്തുക തുടങ്ങിയ നിസാര കാര്യങ്ങൾ ചെയ്യുന്നു.
മറ്റ് കോമഡി സിനിമകൾ രസകരമായ കഥകളോ ആളുകൾ നിസാരമായി പെരുമാറുന്ന സാഹചര്യങ്ങളോ കാണിക്കുന്നു.
ചില കോമഡികൾ വിചിത്രമോ അസാധാരണമോ ആയ ചിത്രങ്ങളോ അർത്ഥശൂന്യമായ സാഹചര്യങ്ങളോ കാണിച്ച് പ്രേക്ഷകരെ ചിരിപ്പിക്കുന്നു.
അയിരൂർ പുഴ
തെക്കൻ കേരളത്തിലെ ഏറ്റവും ചെറിയ നദിയാണ് അയിരൂർ നദി .
ഇംഗ്ലീഷ്: Ayiroor river.
66 ചതുരശ്ര കിലോമീറ്റർ വിസ്തീർണ്ണം ഉള്ള ഈ നദിക്ക് ഏകദേശം 17 കിലോമീറ്റർ നീളമുണ്ട്, കൊല്ലം ജില്ലയിലെ വിലങ്ങരയിൽ നിന്ന് ഉത്ഭവിച്ച് തിരുവനന്തപുരം ജില്ലയിലൂടെ ഒഴുകുകയും എടവ നടയറ കായലിലേക്ക് പതിയ്ക്കുകയും ചെയ്യുന്നു റഫറൻസുകൾ
അശോക ശിലാശാസനങ്ങൾ വിതരണം
ഈ ശിലാലേഖങ്ങൾക്ക് അശോകൻ കൊടുത്തിട്ടുള്ള പേർ ധമ്മലിപികൾ എന്നാണ്.
ഇവയിൽ പ്രധാനമായവയാണ് ശിലകളിൽ രേഖപ്പെടുത്തിയിട്ടുള്ള 14 ശാസനങ്ങൾ.
ഇവ ഇദ്ദേഹത്തിന്റെ സാമ്രാജ്യത്തിന്റെ വിവിധ ഭാഗങ്ങളിലായി 7 സ്ഥലങ്ങളിൽ കാണപ്പെടുന്നു.
ഇവയിലാദ്യത്തേത് പെഷാവറിൽ ഷാബാസ്ഗർഹിയിലുള്ളതാകാൻ ഇടയുണ്ട്.
അശോകന്റെ സാമ്രാജ്യത്തിലുൾ​പ്പെട്ടിരുന്ന ഒരു ഗ്രീക്ക് നഗരിയായ പോലുഷയുടെ ഇന്നത്തെ പേരാണ് ഷാബാസ്ഗർഹി.
ഈ ശിലാലേഖനം ചരിത്രകാരന്മാരുടെ ചിന്തയ്ക്കു വിഷയമാക്കിയത് ജനറൽ കോർട്ട് എന്ന ആംഗ്ലേയ സൈനികനേതാവായിരുന്നു.
ബുദ്ധമതാനുയായികളുടെ ഒരു തീർഥാടനകേന്ദ്രമാണ് ഈ നഗരം.
ഹസാരജില്ലയിലെ മൻസേരഗ്രാമത്തിലാണ് രണ്ടാമത്തെ ശാസനം.
ഡെറാഡൂണിൽ മൂന്നാമത്തെ പതിപ്പും സ്ഥിതിചെയ്യുന്നു.
1800-ൽ ഫാറസ്റ്റ് എന്ന ചരിത്രാന്വേഷിയാണ് ഇതു കണ്ടുപിടിച്ചത്.
ഗിർനാർ നഗരത്തിലാണ് 4-ാമത്തെ പതിപ്പ്; 1822-ൽ കേണൽ ടോസ് അത് കണ്ടെത്തി.
ഇവിടത്തെ പാറയിൽത്തന്നെ രുദ്രദമന്റെയും (എ.ഡി. 150) സ്കന്ദഗുപ്തന്റെയും (457) ലിഖിതങ്ങൾ കാണുന്നു.
കലിംഗരാജ്യാതിർത്തിയിൽ രണ്ടു ശാസനങ്ങൾ ഉണ്ട്.
ധൗളിയിൽ അശ്വത്ഥാമാ എന്ന ശിലയിലും ഋഷികുല്യാനദിക്കരികെ ജൗഗധക്കോട്ടയിലെ ഒരു വലിയ ശിലയിലുമാണ് ഇവ.
ഇവയ്ക്കു പുറമേ ചെറിയ ശിലകളിലും ഇദ്ദേഹം തന്റെ ശാസനങ്ങൾ കൊത്തിവച്ചിട്ടുണ്ട്.
അവയിലൊന്ന് ബീഹാറിലെ ചന്ദ്രൻപിർക്കുന്നിൽ ഉണ്ടാക്കിയ ഗുഹയിലാണ്; ജബൽപൂരിനടുത്ത രൂപനാഥ് പാറയിലാണ് മറ്റൊന്ന്.
ഹിൽസാഗിർ കുന്നിൽ മൂന്നാമത്തേതും.
ലെവിസ്റൈസ് എന്ന പണ്ഡിതൻ ഈ ശാസനത്തിന്റെ മൂന്നു പ്രതികൾ കർണാടകത്തിലെ സിദ്ധപുരം, ജതിംഗരാമേശ്വരം, ബ്രഹ്മപുരി എന്നിവിടങ്ങളിൽ കണ്ടെത്തി; മസ്കിയിൽ 1915-ൽ മറ്റൊന്നും കണ്ടെത്തി.
സ്തംഭങ്ങളും ഗുഹകളും
സ്തംഭശാസനങ്ങളിൽ ആദ്യമായി കണ്ടുപിടിക്കപ്പെട്ടത് ഡൽഹിയിലെ സിവാലിക്ക് സ്തംഭമാണ്.
ഈ സ്തംഭം ഡൽഹിയിലേക്ക് മാറ്റിയത് (1356) ഫിറൂസ്ഷാ തുഗ്ലക്ക് ആയിരുന്നു.
7 ശാസനങ്ങളാണിതിലുള്ളത്.
മീററ്റിലായിരുന്ന രണ്ടാമത്തെ സ്തംഭവും ഫിറൂസ്ഷാ തുഗ്ലക്ക് ഡൽഹിയിലേക്കു മാറ്റി.
മൂന്നാമത്തേത് അലഹാബാദിൽ സ്ഥിതിചെയ്യുന്നു; ഇതിൽതന്നെയാണ് സമുദ്രഗുപ്തന്റെ പ്രശസ്തിയും രേഖപ്പെടുത്തിയിരിക്കുന്നത്.
ലൗറിയ-അരാരാജ് സ്തംഭം, ലൗറിയ-നന്ദൻഗർ സ്തംഭം, കേഷർ സ്തംഭം എന്നിവ ഉത്തര ബിഹാറിലെ ചമ്പാരനിലാണ്.
അലഹാബാദ് സ്തംഭശാസനത്തിൽ ത്തന്നെ മറ്റു രണ്ടു ശാസനങ്ങളും കാണാം; മധ്യേന്ത്യയിലെ സാഞ്ചിയിൽ വേറൊന്നും.
ഭഗവാൻപൂർ പട്ടണത്തിനു വടക്ക് രുമ്മിൻദീ ക്ഷേത്രപരിസരത്താണ് ലഘുസ്തംഭങ്ങളിൽവച്ച് ഏറ്റവും പ്രധാനമായവ. 'ബുദ്ധഭഗവാൻ ഇവിടെ ജാതനായി' എന്നു ലേഖനം ചെയ്തിരിക്കുന്നതുകൊണ്ട് ലുംബിനിത്തോട്ടം ഇവിടെയായിരുന്നിരിക്കണമെന്ന് ഊഹിക്കപ്പെടുന്നു.
ഗയയ്ക്കു വടക്ക് ബരാബർ, നാഗാർജുന ഗുഹകൾ സ്ഥിതിചെയ്യുന്നു.
നാലു ബരാബർ ഗുഹകളിൽ മൂന്നെണ്ണത്തിലും അശോകമുദ്രകൾ കാണാം.
അശോകന്റെ തത്ത്വങ്ങൾ
ധർമപ്രചാരണമായിരുന്നു അശോകന്റെ വ്രതം.
തന്റെ പ്രജകളുടെയിടയിൽ സൻമാർഗതത്ത്വങ്ങൾ പ്രചരിപ്പിക്കണമെന്നു മാത്രമാണ് ചക്രവർത്തിക്കു നിഷ്കർഷയുണ്ടായിരുന്നത്.
സർവജാതിമതസ്ഥർക്കും ഒരുപോലെ ആദരണീയമായ തത്ത്വങ്ങളാണ് ഇദ്ദേഹം പ്രഖ്യാപിച്ചത്.
ഗുരുജനങ്ങളെ ആദരിക്കുക പണ്ഡിതന്മാരെ ബഹുമാനിക്കുക ബന്ധുക്കളോട് ഔദാര്യം കാണിക്കുക അനാവശ്യമായി ഹിംസ ചെയ്യാതിരിക്കുക ന്യായമായും മര്യാദയായും ഭൂതദയയോടെയും പെരുമാറുക
ഇവയാണ് ധർമാചരണത്തിന്റെ അംശങ്ങളായി അശോകൻ ഗണിച്ചിരുന്നത്.
അശോകന്റെ ചില ശാസനങ്ങളുടെ വിവർത്തനമാണ് താഴെ ചേർത്തിരിക്കുന്നത്.
അശോക ശാസനങ്ങൾ ഒന്നാം ശാസനം
ഈ ധമ്മലിപി ദേവൻമാർക്കു പ്രിയനും പ്രിയദർശിയുമായ രാജാവിനാൽ എഴുതിക്കപ്പെട്ടതാകുന്നു-ഇവിടെ ജീവികളെ കൊല്ലുകയോ ബലികഴിക്കുകയോ അരുത്.
ഉല്ലാസകരമായ ആഘോഷങ്ങൾ നടത്തുകയുമരുത്; കാരണം ദേവപ്രിയനായ പ്രിയദർശി രാജാവ് ഈ തരത്തിലുള്ള സമ്മേളനങ്ങളിൽ പല ദോഷങ്ങളും കാണുന്നു.
എന്നാൽ ചിലതരം സമ്മേളനങ്ങൾ വിശിഷ്ടങ്ങളാണെന്നു ദേവൻമാർക്കു പ്രിയനും പ്രിയദർശിയുമായ രാജാവ് വിചാരിക്കുന്നു.
പണ്ടു ദേവപ്രിയനും പ്രിയദർശിയുമായ രാജാവിന്റെ അടുക്കളയിൽ കറികൾ ഉണ്ടാക്കുന്നതിനു പ്രതിദിനം അനേകായിരം ജീവികളെ കൊന്നിരുന്നു.
എന്നാൽ ഇപ്പോൾ ഈ ധമ്മലിപി എഴുതിക്കുന്ന കാലത്തു മൂന്നു ജന്തുക്കൾ-രണ്ടു മയിലും ഒരു മാനും-മാത്രം കൊല്ലപ്പെടുന്നു.
ഇതിൽത്തന്നെ മാനിനെ പതിവായി കൊല്ലാറില്ല.
മേലിൽ ഈ മൂന്നു ജീവികളെപ്പോലും കൊന്നുകൂടാ.
രണ്ടാം ശാസനം
ദേവപ്രിയനും പ്രിയദർശിയുമായ രാജാവ് കീഴടക്കിയ സർവദേശങ്ങളിലും, അപ്രകാരംതന്നെ അയൽരാജ്യക്കാരായ ചോളർ, പാണ്ഡ്യർ, സത്യപുത്രർ, കേരളപുത്രർ, താമ്രപർണി, ഗ്രീക്കുരാജാവായ അന്തിയോകൻ, ഈ അന്തിയോകന്റെ സാമന്തരാജാക്കന്മാർ, ഇവരുടെ രാജ്യങ്ങളിലും രണ്ടു തരം ചികിത്സാക്രമം ദേവപ്രിയനും പ്രിയദർശിയുമായ രാജാവു നടപ്പാക്കി: മനുഷ്യർക്കുള്ള ചികിത്സയും മൃഗങ്ങൾക്കുള്ള ചികിത്സയും.
മനുഷ്യർക്കും മൃഗങ്ങൾക്കും ഉപയോഗമുള്ള ഔഷധച്ചെടികൾ ഇല്ലാത്ത സ്ഥലങ്ങളിലെല്ലാം അവ അന്യദേശങ്ങളിൽ നിന്നു വരുത്തി നട്ടുവളർത്തിയിട്ടുണ്ട്.
അതുപോലെതന്നെ കിഴങ്ങുകളും കായ്കളും കിട്ടാത്ത സ്ഥലങ്ങളിലെല്ലാം പുറമേനിന്നു കൊണ്ടുവന്നു കൃഷി ചെയ്യിച്ചിട്ടുണ്ട്.
മനുഷ്യരുടെയും മൃഗങ്ങളുടെയും ഉപയോഗത്തിനായി വഴിയരികിൽ വൃക്ഷങ്ങൾ നടുവിക്കുകയും കിണറുകൾ കുഴിപ്പിക്കുകയും ചെയ്തിട്ടുണ്ട്.
കഴിഞ്ഞ അനേകം ശതവർഷങ്ങളായി ജന്തുഹിംസ, ജന്തുക്കളോടുള്ള ക്രൂരത, ബന്ധുക്കളോടും ശ്രമണൻമാരോടും ബ്രാഹ്മണരോടും ഉള്ള അനാദരം ഇവ വർധിക്കുവാൻ ഇടയായിട്ടുണ്ട്.
എന്നാൽ ഇപ്പോൾ ദേവപ്രിയനും പ്രിയദർശിയുമായ രാജാവിന്റെ ധർമാചരണം നിമിത്തം സമരഭേരീഘോഷങ്ങളുടെ സ്ഥാനത്ത് ധർമപ്രഖ്യാപനത്തിന്റെ ശബ്ദം കേൾക്കുന്നു.
വിമാനങ്ങൾ , രഥങ്ങൾ , ആനകൾ , ദീപാവലികൾ , എഴുന്നള്ളിപ്പുകൾ ഇങ്ങനെ പലകാഴ്ചകളും ജനങ്ങൾക്കുവേണ്ടി നടത്തപ്പെടുന്നു.
അനേകം ശതാബ്ദങ്ങളായി ആചരിക്കാതെ വിട്ടിരുന്ന അഹിംസ, ഭൂതദയ, ബന്ധുജനസൗജന്യം, ബ്രാഹ്മണശ്രമണബഹുമാനം, മാതൃപിതൃശുശ്രൂഷ ഇവയെല്ലാം ദേവപ്രിയനും പ്രിയദർശിയുമായ രാജാവിന്റെ ധർമാനുശാസനം ഹേതുവായി ഇപ്പോൾ ജനങ്ങൾ ആചരിച്ചുവരുന്നു.
മൂന്നാം ശാസനം
വളരെക്കാലമായിട്ട് (രാജാവ്) എല്ലാ സമയത്തും ഭരണകാര്യത്തിൽ ഏർ​പ്പെടുകയോ നിവേദനങ്ങൾ സ്വീകരിക്കുകയോ ചെയ്തിരുന്നില്ല.
എന്നാൽ ഞാൻ ഇപ്പോൾ ഇങ്ങനെ നിശ്ചയിച്ചിരിക്കുന്നു:
ഏതു നേരത്തും-ഭക്ഷണം കഴിക്കുമ്പോഴായാലും അന്തഃപുരത്തിലായാലും ശയനമുറിയിലായാലും പ്രക്ഷാളനസ്ഥലത്തായാലും, ഏതു സ്ഥലത്തുവച്ചും പ്രതിവേദകന്മാർ (വാർത്തകൾ ഉണർത്തിക്കുന്നവർ) ജനങ്ങളുടെ ആവശ്യങ്ങളെ എന്നെ അറിയിക്കണം.
ഏതു സ്ഥലത്തുവച്ചും ഞാൻ ജനങ്ങളുടെ കാര്യങ്ങൾ നിർവഹിക്കും .
ദാപകനോ (ദാനം ചെയ്യാൻ നിയമിതനായ ഉദ്യോഗസ്ഥൻ) ശ്രാവകനോ (വിളംബരം പ്രസിദ്ധം ചെയ്യാനുള്ള ഉദ്യോഗസ്ഥൻ), ഞാൻ വാക്കാൽ കൊടുത്ത കല്പനകളെ സംബന്ധിച്ചും അടിയന്തര കാര്യങ്ങൾക്കു മഹാമാത്രന്മാൻ (ഉയർന്ന ഉദ്യോഗസ്ഥന്മാർ) കൊടുക്കുന്ന കല്പനകളെ സംബന്ധിച്ചും അഭിപ്രായവ്യത്യാസമോ സംശയമോ ഉണ്ടാകുന്നതായാൽ, പരിഷത് (ഭരണസഭ) ഏതു നേരത്തും ഏതു സ്ഥലത്തുവച്ചും അക്കാര്യം എന്നെ അറിയിക്കണം.
ഞാൻ ഇപ്രകാരം കല്പിക്കുന്നു: ഭരണവിഷയത്തിൽ എനിക്കുള്ള ജാഗ്രതയും കാര്യനിർവഹണപ്രാപ്തിയും തൃപ്തികരമായി തോന്നുന്നില്ല.
സർവജനങ്ങളുടെയും ഹിതത്തിനുവേണ്ടി പ്രവർത്തിക്കണമെന്നാണ് എന്റെ വിചാരം.
ഇതിന്റെ സാധ്യതയ്ക്ക് അടിസ്ഥാനം എന്റെ ജാഗ്രതയും ശുഷ്കാന്തിയോടുകൂടിയ കാര്യനിർവഹണവുമാണ്.
സർവജനങ്ങളുടെയും ഹിതത്തിനുവേണ്ടി പ്രവർത്തിക്കുകയല്ലാതെ എനിക്കു മറ്റൊന്നും ചെയ്യാനില്ല.
എന്തിനു ഞാൻ ഇപ്രകാരം ചെയ്യുന്നു?
ജീവികളോട് എനിക്കുള്ള കടമ ചെയ്തുതീർക്കാനും ചിലർക്കെങ്കിലും ഇഹപരലോകസുഖങ്ങൾ കൈവരുത്തുന്നതിനുംതന്നെ.
ഈ ധമ്മലിപി എഴുതിയിരിക്കുന്നത് ഈ ഉദ്ദേശത്തോടുകൂടിയാണ്.
ഇത് ദീർഘകാലം നിലനിൽക്കട്ടെ.
ഇപ്രകാരം എന്റെ പുത്രൻമാരും അവരുടെ സന്തതികളും സകല ജനങ്ങളുടെയും ഹിതത്തിനായി പ്രയത്നിക്കട്ടെ.
ആത്യന്തികമായ പ്രയത്നം കൂടാതെ ഇതു സാധ്യമല്ല.
നാലാം ശാസനം
ദേവപ്രിയനായ പ്രിയദർശി രാജാവ് ആഗ്രഹിക്കുന്നു, തന്റെ രാജ്യത്ത് സർവമതസ്ഥരും ഒരുമിച്ചു താമസിക്കണമെന്ന്.
കാരണം, തങ്ങളുടെ ആശകളും ഇഷ്ടാനിഷ്ടങ്ങളും, എത്രതന്നെ വ്യത്യസ്തങ്ങളും ഉച്ചനീചങ്ങളുമായാലും, എല്ലാ ജനങ്ങളും ഇന്ദ്രിയസംയമനവും മനഃശുദ്ധിയും വേണമെന്നാഗ്രഹമുള്ളവരാണ്.
ചിലർ ധർമനിയമങ്ങളെ പൂർണമായും ചിലർ ഭാഗികമായും അനുസരിക്കുവാൻ ശ്രമിക്കുന്നു.
വലിയ ദാനങ്ങൾ ചെയ്‌വാൻ സാധിക്കാത്തവർക്കുപോലും ഇന്ദ്രിയസംയമം, മനഃശുദ്ധി, കൃതജ്ഞത, ദൃഢഭക്തി എന്നിവ തീർച്ചയായും ഉണ്ടാകേണ്ടതാണ്.
അഞ്ചാം ശാസനം
ധർമദാനം, ധർമപ്രചാരണം, ധർമബന്ധം (ധർമത്തിൽ അധിഷ്ഠിതമായ പരസ്പരബന്ധം) ഇവയ്ക്കു തുല്യമായി യാതൊരു ദാനവുമില്ല.
ഇതിന്റെ ഫലമായി, ദാസൻമാരോടും (അടിമകൾ) ഭൃത്യൻമാരോടും ഉദാരമായ പെരുമാറ്റം, ഗുരുജനശുശ്രൂഷ, മിത്രങ്ങൾ, സഖാക്കൾ, ശ്രമണർ, ബ്രാഹ്മണർ ഇവർക്കു ദാനംകൊടുക്കൽ, ജന്തുഹിംസ വർജ്ജിക്കൽ-എന്നിവ ഉണ്ടാകുന്നു.
ഇതു ശ്രേഷ്ഠമാണ്, ഇതു കർത്തവ്യമാണ് എന്നു പിതാവും പുത്രനും സഹോദരനും യജമാനനും സ്നേഹിതനും സഖാവും ബന്ധുവും അയൽവാസിയും ഉപദേശിക്കണം.
ഇപ്രകാരം പ്രവർത്തിക്കുന്നവന് ഈ ലോകത്തിൽ സുഖം ഉണ്ടാകുന്നു.
മാത്രമല്ല, ഈ ദാനത്തിന്റെ ഫലമായി അനന്തപുണ്യവും ലഭിക്കുന്നു.
അറാം ശാസനം
ദേവപ്രിയനും പ്രിയദർശിയുമായ രാജാവ് ഏതു മതത്തിൽ പ്പെട്ടവരെയും സന്ന്യാസിമാരെയും ഗൃഹസ്ഥന്മാരെയും ദാനംകൊണ്ടും പലവിധ ഉപചാരങ്ങൾകൊണ്ടും ബഹുമാനിക്കുന്നു.
എന്നാൽ ദേവപ്രിയൻ ദാനങ്ങളും പൂജകളും സർവമതക്കാരുടെയും അഭിവൃദ്ധി(ആധ്യാത്മികമായ അഭിവൃദ്ധി)യോളം വിലയുള്ളതായി കരുതുന്നില്ല.
ഐശ്വര്യം പലതരത്തിലും സാധിക്കാം.
അതിനെല്ലാം ഏകമൂലം വാചംയമിത്വമാണ്.
അതായത് അന്യമതത്തിന് ആക്ഷേപമാകത്തക്കവണ്ണം സ്വമതത്തെ പ്രശംസിക്കയോ, സന്ദർഭമോ സാംഗത്യമോ കൂടാതെ അന്യമതത്തെ നിന്ദിക്കുകയോ ചെയ്യാതിരിക്കുക തന്നെ.
സന്ദർഭം കിട്ടുമ്പോൾ അന്യമതക്കാരെ യഥായോഗ്യം ബഹുമാനിക്കകൂടി ചെയ്യണം.
ഇങ്ങനെ ചെയ്യുന്നവൻ സ്വമതക്കാരെ ഉയർത്തുകയും അന്യമതക്കാരെ സഹായിക്കയും ചെയ്യുന്നു.
ഇതിനു വിപരീതം പ്രവർത്തിക്കുന്നവൻ സ്വമതത്തിനു നാശവും അന്യമതദ്വേഷവും ചെയ്യുന്നു.
എല്ലാ മതങ്ങളും തുല്യശ്രേഷ്ഠതയുള്ളതാണ്.
ഈ അടിസ്ഥാനത്തിൽ അഭിപ്രായവ്യത്യാസമുള്ളവർക്കു ശരിയായ ധർമം ഗ്രഹിക്കാനും അനുസരിക്കാനും സാധിക്കും.
ദേവപ്രിയന്റെ ആഗ്രഹം ഇതാണ്-എല്ലാ മതക്കാരും മതവിഷയത്തിൽ പാണ്ഡിത്യമുള്ളവരും ധർമസിദ്ധാന്തങ്ങളിൽ ഉറച്ച വിശ്വാസമുള്ളവരും ആയിരിക്കണം.
അവർ ചെല്ലുന്നേടത്തെല്ലാം ഈ തത്ത്വം പ്രഖ്യാപനം ചെയ്യണം.
ദാനങ്ങളും പൂജകളും എല്ലാ മതക്കാരുടെയും അഭിവൃദ്ധിയോളം ശ്രേഷ്ഠമായി ദേവപ്രിയൻ കരുതുന്നില്ല.
ഈ കാര്യം നിർവഹിക്കുന്നതിനു ധർമമഹാമാത്രന്മാർ, വനിതാക്ഷേമപാലകന്മാർ, ഗോശാലാപരിശോധകൻമാർ തുടങ്ങിയ പല ഉദ്യോഗസ്ഥൻമാരെയും നിയമിച്ചിട്ടുണ്ട്.
ഏഴാം ശാസനം
മസ്കി ശിലാലേഖനത്തിന്റെ മാതൃക ഇതാണ്.
ദേവന്മാർക്കു പ്രിയനായ അശോകന്റെ വിളംബരം: ഞാൻ ബുദ്ധശാക്യന്റെ അനുയായിയായിട്ട് രണ്ടര സംവത്സരത്തിനു മേലായി.
സംഘത്തിൽ ചേർന്നശേഷം എനിക്കു ശരിയായ അഭിവൃദ്ധി ഉണ്ടായിട്ടുണ്ട്.
പണ്ട് ജംബുദ്വീപിൽ മനുഷ്യരോടുകൂടി ചേരാതിരുന്ന ദേവന്മാർ ഇപ്പോൾ മനുഷ്യരോടു ചേർന്നിരിക്കുന്നു.
ധമ്മയുക്തനായ ഏതു നിസ്സാരനും ഈ കാര്യം സാധ്യമാണെന്നാണ് ഇതിന്റെ സാരം.
വലിയവർക്കു മാത്രമേ ഇതു സാധിക്കുകയുള്ളു എന്നു വിചാരിക്കരുത്.
എട്ടാംശാസനം
ഒരു സ്തംഭലേഖനത്തിന്റെ മാതൃക താഴെ കൊടുക്കുന്നു.
ദേവപ്രിയൻ പ്രിയദർശി രാജാവ് ഇപ്രകാരം പറയുന്നു: എന്റെ പട്ടാഭിഷേകം കഴിഞ്ഞ് 2 വർഷമായപ്പോൾ ഈ ധമ്മലിപി ഞാൻ എഴുതിച്ചു.
പരമമായ ധർമതത്പരത, പരമവീക്ഷണം, പരമസേവനം, പാപഭയം, പരമോത്സവം ഇവകൊണ്ടല്ലാതെ ഈ ലോകത്തിലും പരലോകത്തിലും സുഖം ഉണ്ടാകുന്നതല്ല.
എന്റെ അനുശാസനംകൊണ്ട് ധർമതത്പരതയും ധർമപ്രേമവും നാൾക്കുനാൾ വർധിച്ചിട്ടുണ്ട്.
ഇനിയും വർധിക്കും.
വലിയവരും ഇടത്തരക്കാരുമായ എന്റെ പ്രവർത്തകൻമാർ ധർമമനുസരിക്കുകയും ചപലന്മാരെ സമുദ്ധരിക്കുന്നതിന് എന്റെ കല്പന നടത്തുകയും ചെയ്യുന്നു.
പ്രാന്തദേശങ്ങളിലുള്ള മഹാമാത്രന്മാരും അപ്രകാരം തന്നെ ചെയ്യുന്നു.
ധർമാനുസൃതമായ രക്ഷണം, ധർമാനുസൃതമായ കാര്യനിർവഹണം, ധർമാനുസൃതമായ സുഖം, ധർമാനുസൃതമായ സംയമം'-എന്നിവയാണ് ധമ്മലിപികൾ.
ഇതുകൂടി കാണുക അശോകൻ പുറത്തേക്കുള്ള കണ്ണികൾ http://www.cs.colostate.edu/~malaiya/ashoka.html http://www.livius.org/sh-si/shahbazgarhi/shahbazgarhi2.html Archived 2012-01-12 at the Wayback Machine http://www.thenagain.info/classes/sources/asoka.html http://www.indianetzone.com/10/rock_edicts_ashoka.htm http://www.indianetzone.com/10/rock_edicts_ashoka.htm http://www.katinkahesselink.net/tibet/asoka1.html http://hpb.narod.ru/tph/TPH_ASOK.
HTM കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അശോകശിലാശാസനങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കേരള ഹൈക്കോടതി ഇംഗ്ലീഷ് വിലാസം https://ml.wikipedia.org/wiki/High_Court_of_Kerala
ഇന്ത്യയിലെ കേരളം എന്ന സംസ്ഥാനത്തിന്റെയും ലക്ഷദ്വീപ് എന്ന കേന്ദ്രഭരണപ്രദേശത്തിന്റെയും ഉന്നത ന്യായാലയമാണ് കേരള ഹൈക്കോടതി .
കൊച്ചിയിലാണ്‌ കേരള ഹൈക്കോടതിയുടെ ആസ്ഥാനം.
ഇന്നത്തെ കേരള സംസ്ഥാനം പഴയ തിരുവിതാംകൂർ , കൊച്ചി രാജ്യങ്ങളും മലബാറും ചേർന്നുണ്ടായതാണ്.
കേരളത്തിലെ ഇന്നത്തെ നീതിന്യായവ്യവസ്ഥക്ക് പഴയ തിരുവിതാംകൂർ, കൊച്ചി രാജ്യങ്ങളുടെ നീതിന്യായവ്യവസ്ഥയിൽ വേരുകളുണ്ട്.
തിരുവിതാംകൂർ രാജ്യത്തിലെ നീതിന്യായവ്യവസ്ഥാചരിത്രം
തിരുവിതാംകൂറിലെ ബ്രിട്ടീഷ് റസിഡന്റായിരുന്ന കേണൽ മൺറോയുടെ കാലംമുതൽക്കാണ് കേരളത്തിലെ നീതിന്യായരംഗത്ത് ആധുനികവൽകരണമുണ്ടാകുന്നത്.
1811-ൽ ജില്ലാ കോടതികൾ നിലവിൽ വന്നു.
1814-ൽ തിരുവിതാംകൂറിലെ ഏറ്റവും ഉയർന്ന കോടതിയായി ഹുസൂർ കോടതി (ഹുസൂർ കച്ചേരി) സ്ഥാപിതമായി.
1861-ൽ ഹുസൂർ കോടതിയുടെ സ്ഥാനത്ത് സദർ കോടതി നിലവിൽ വന്നു.
നിലവിൽ ഒരു ഹൈക്കോടതിക്കുള്ള ഏതാണ്ടെല്ലാ അധികാരങ്ങളും സദർ കോടതിക്കുണ്ടായിരുന്നു.
1861 മുതൽ 1881 വരെയായിരുന്നു സദർ കോടതി പ്രവർത്തിച്ചിരുന്നത്.
1887-ൽ തിരുവിതാംകൂർ ഹൈക്കോടതി സ്ഥാപിതമായി.
മുഖ്യന്യായാധിപൻ ( ഇംഗ്ലീഷ് : Chief justice, ചീഫ് ജസ്റ്റിസ്) ഉൾപ്പെടെ അഞ്ചു ന്യായാധിപന്മാരായിരുന്നു കോടതിയിൽ ഉണ്ടായിരുന്നത്.
ഹിന്ദു നിയമങ്ങളുമായി ബന്ധപ്പെട്ട കാര്യങ്ങളിൽ തീർപ്പുകല്പിക്കുന്നതിന് മുഖ്യന്യായാധിപന്റെ സഹായിയായി ഒരു 'പണ്ഡിതനും' പ്രവർത്തിച്ചിരുന്നു.
തിരുവിതാംകൂർ ഹൈക്കോടതിയുടെ ആദ്യത്തെ മുഖ്യന്യായാധിപൻ രാമചന്ദ്ര അയ്യർ ആയിരുന്നു.
മുഖ്യന്യായാധിപപദവിയിൽ എത്തുമ്പോൾ 35 വയസുമാത്രമായിരുന്നു അദ്ദേഹത്തിന്റെ പ്രായം.
അന്നും തിരുവിതാംകൂർ ഹൈക്കോടതി പ്രവർത്തിച്ചിരുന്നത് ഇന്നത്തെ ജില്ലാക്കോടതി പ്രവർത്തിക്കുന്ന വഞ്ചിയൂരി ലുള്ള മനോഹരമായ കെട്ടിടത്തിൽ തന്നെയാണ്.
അതിനുമുമ്പ് അവിടെ എസ്.എം.വി. ഹൈസ്‌കൂളായിരുന്നു പ്രവർത്തിച്ചിരുന്നത് .
എന്നാൽ പിന്നീട് സർ സി.പി. രാമസ്വാമി അയ്യർ എസ്.എം.വി. സ്‌കൂൾ ഇന്നത്തെ സ്ഥലത്തേക്ക് മാറ്റി.
സ്‌കൂൾ പ്രവർത്തിച്ചിരുന്ന കെട്ടിടത്തിൽ സെക്രട്ടേറിയറ്റിനുള്ളിൽ ഉണ്ടായിരുന്ന ഹൈക്കോടതിയും ആയുർവേദ കോളേജ് സ്ഥിതിചെയ്യുന്ന ഭാഗത്ത് ഉണ്ടായിരുന്ന ജില്ലാ കോടതിയും മറ്റ് കോടതികളുമെല്ലാം വഞ്ചിയൂരിലുള്ള കെട്ടിടത്തിലേക്ക് മാറ്റി.
അതോടെ, കോടതികൾ ഒരു കെട്ടിടസമുച്ചയത്തിലായി.
ഇവിടെയാണ് സി.പി.യെ അനുകൂലിച്ച ന്യായാധിപന്മാരും ഉത്തരവാദ ഭരണത്തെ അനുകൂലിച്ച അഭിഭാഷകരും തമ്മിലുള്ള ഉരസൽ പലപ്പോഴും രൂക്ഷമായത് .
കൊച്ചി രാജ്യത്തിലെ നീതിന്യായവ്യവസ്ഥാചരിത്രം
1812-ൽ കേണൽ മൺറോ ദിവാനായിരിക്കുമ്പോഴാണ് കൊച്ചിയിൽ ആദ്യമായി കോടതി നിലവിൽ വന്നത്.
തൃശൂർ, തൃപ്പൂണ്ണിത്തുറ എന്നിവിറ്റങ്ങളിൽ മൺറോ ഉപകോടതികൾ സ്ഥാപിച്ചു.
എറണാകുളത്ത് മൂന്ന് ന്യായാധിപന്മാരടങ്ങിയ ഹുസൂർ കോടതിയും സ്ഥാപിച്ചു.
1835വരെ ഈ സംവിധാനം തുടർന്നു.
അതിനു ശേഷം ഹുസൂർ കോടതി 'രാജാസ് കോർട്ട് ഓഫ് അപ്പീലും' ഉപകോടതികൾ ജില്ലാ കോടതിയും ആയി മാറി.
1900-ൽ രാജാസ് കോർട്ട് ഓഫ് അപ്പീൽ, കൊച്ചി മുഖ്യന്യായാലയം (ചീഫ് കോർട്ട് ഓഫ് കൊച്ചിൻ) ആയി മാറി.
കോടതിയിൽ മൂന്നു ജഡ്ജിമാരായിരുന്നു ഉണ്ടായിരുന്നത്.
എസ്. ലോക്ക് ആയിരുന്നു ആദ്യത്തെ മുഖ്യന്യായാധിപൻ.
ഷണ്മുഖം ചെട്ടി കൊച്ചി ദിവാനായിരുന്ന കാലത്ത് ചീഫ് കോർട്ട്, ഹൈക്കോടതിയായി മാറി.
തിരുവിതാംകൂർ-കൊച്ചി ലയനത്തിനു ശേഷം
1947 ഓഗ്സ്റ്റ് 15-ന് ഭാരതം സ്വാതന്ത്ര്യം നേടിയ ശേഷം, 1949 ജൂലൈ 1-ന് തിരുവിതാംകൂർ, കൊച്ചി എന്നീ രാജ്യങ്ങൾ ചേർത്ത് തിരു-കൊച്ചി സംസ്ഥാനം രൂപംകൊടുത്തു.
ഇതിനെ തുടർന്ന് 1949 ജൂലൈ 7-ന് എറണാകുളം ആസ്ഥാനമായി തിരു-കൊച്ചി ഹൈക്കോടതിയും സ്ഥാപിതമായി.
കേരള ഹൈക്കോടതിയുടെ സ്ഥാപനം
1956 നവംബർ 1-ന് കേരള സംസ്ഥാനം നിലവിൽ വന്നതോടെ, അതേ ദിവസം തന്നെ എറണാകുളം ആസ്ഥാനമായി കേരള ഹൈക്കോടതിയും സ്ഥാപിതമായി.
കേരളത്തിനു പുറമേ കേന്ദ്രഭരണപ്രദേശമായ ലക്ഷദ്വീപിനെക്കൂടി കേരള ഹൈക്കോടതിയുടെ അധികാരപരിധിയിൽ ഉൾപ്പെടുത്തി.
തിരു-കൊച്ചി ഹൈക്കോടതിയിലെ 3409 പ്രധാന കേസുകളും മദ്രാസ് ഹൈക്കോടതിയിലെ 1504 കേസുകളുമായിരുന്നു കേരള ഹൈക്കോടതി സ്ഥാപിതമാകുമ്പോൽ പരിഗണനയ്ക്കായി ഉണ്ടായിരുന്നത്.
പുതിയ ഹൈക്കോടതി മന്ദിരം ഹൈക്കോടതിയുടെ പുതിയ മന്ദിരം
കേരള ഹൈക്കോടതിയുടെ പഴയ മന്ദിരം പ്രവർത്തിച്ചിരുന്നത് എറണാകുളത്തെ റാംമോഹൻ പാലസിലാണ്.
പുതിയ മന്ദിരത്തിന്റെ ശിലാസ്ഥാപനം 1994 മാർച്ച് 14-ന് സുപ്രീം കോടതിയുടെ അപ്പോഴത്തെ മുഖ്യന്യായാധിപനായ എം.എൻ. വെങ്കിട ചെല്ലയ്യ നിർവഹിച്ചു.
2005-ൽ മന്ദിരത്തിന്റെ നിർമ്മാണം പൂർത്തിയായി.
2006 ഫെബ്രുവരി 11-ന് സുപ്രീം കോടതിയുടെ അപ്പോഴത്തെ മുഖ്യന്യായാധിപനായ വൈ.കെ. സബർവാൾ പുതിയ മന്ദിരത്തിന്റെ ഉദ്ഘാടനം നിർവഹിച്ചു.
കീഴ്ക്കോടതികൾ ജില്ലാ കോടതികളും ഉപകോടതികളും
14 ജില്ലാ കോടതികളാണ് കേരളസംസ്ഥാനത്തിലുള്ളത്.
ഇവയിൽ തൊടുപുഴ, മഞ്ചേരി, തലശ്ശേരി എന്നിവ ജില്ലാ ആസ്ഥാനങ്ങളിൽ നിന്നും മാറി സ്ഥിതിചെയ്യുന്ന ജില്ലാ കോടതികളാണ്.
29 അഡിഷണൽ ജില്ലാ കോടതികളുണ്ട്.
ഇവയിൽ മാവേലിക്കര, ഉത്തര പറവൂർ എന്നിവിടങ്ങളിലെ കോടതികൾ ജില്ലാ കോടതികൾക്ക് തുല്യമായ ഫയലിംഗ് പവർ ഉള്ളവയാണ്.
അഡിഷണൽ സബ് കോടതികൾ ഉൾപ്പെടെ 51 സബ് കോടതിളാണ് സംസ്ഥാനത്തുള്ളത്.
82 മുൻസിഫ് കോടതികളും, 16 മുൻസിഫ് മജിസ്ട്രേട്ട് കോടതികളുമുണ്ട്.
38 ഫാസ്റ്റ് ട്രാക്ക് കോടതികൾ സംസ്ഥാനത്ത് പ്രവർത്തിക്കുന്നുണ്ട്.
കേരള ഹൈക്കോടതിയുടെ അധികാരപരിധിയിൽ വരുന്ന ലക്ഷദ്വീപിലെ ഏക ജില്ലാ കോടതി കവറത്തിയിലാണ്.
ആന്ത്രോത്ത്, അമിനി എന്നിവിടങ്ങളിൽ മുൻസിഫ് മജിസ്ട്രേട്ട് കോടതികളുമുണ്ട്.
പ്രത്യേക കോടതികൾ
മയക്കുമരുന്ന് കടത്തുമായി ബന്ധപ്പെട്ട കേസുകൾ കൈകാര്യം ചെയ്യുന്ന പ്രത്യേക കോടതികൾ ( NDPS Court) തൊടുപുഴ, വടകര എന്നിവിടങ്ങളിലാണ്.
അവശ്യവസ്തുക്കളുമായി ബന്ധപ്പെട്ട കേസുകൾ കൈകാര്യം ചെയ്യുന്ന പ്രത്യേക കോടതി (EC Court) തൃശൂരാണ്.
അബ്കാരി കേസുകൾക്ക് മാത്രമുള്ള പ്രത്യേക കോടതികൾ (Abkari Court) നെയാറ്റിൻകര, കൊട്ടരക്കര എന്നിവിടങ്ങളിലാണ്.
അഴിമതി നിരോധന നിയമപ്രകാരം ഉള്ള കേസുകൾ കൈകാര്യം ചെയ്യാനായി പ്രത്യേക വിജിലൻസ് കോടതികൾ (Vigilance Courts) ഉണ്ട്.
സി.ബി.ഐ രജിസ്റ്റർ ചെയ്യുന്ന കേസുകൾ കൈകാര്യം ചെയ്യാനായി സിബിഐ സ്പെഷ്യൽ കോടതികൾ അഥവാ സ്പെഷ്യൽ പോലീസ് എസ്റ്റാബ്ലിഷ്മെൻറ് കോടതികൾ ( CBI , SPE Court) ഉണ്ട്.
കുടുംബപരമായ കേസുകൾ ഉദാഹരണത്തിന് ഡിവോഴ്സ് കേസുകൾ കൈകാര്യം ചെയ്യുന്നതിനായി കുടുംബ കോടതികൾ ( Family Court ) ഉണ്ട്.
കൂടാതെ പ്രത്യേക കേസുകൾ ഉദാഹരണത്തിന് കുട്ടികൾക്കെതിരെയുള്ള ലൈംഗിക അതിക്രമങ്ങൾ ( POCSO ) പോലുള്ളവ കൈകാര്യം ചെയ്യുന്നതിനായി ഫാസ്റ്റ് ട്രാക്ക് സ്പെഷ്യൽ കോടതികളും ഉണ്ട്.
പട്ടികജാതി പട്ടികവർഗ്ഗ വിഭാഗങ്ങൾക്കെതിരെയുള്ള അതിക്രമങ്ങളുടെ കേസുകൾ കൈകാര്യം ചെയ്യാൻ പ്രത്യേക കോടതികൾ [എസ്. സി എസ്. ടി കോടതി]  (SC/ST Courts) ഉണ്ട്.
മോട്ടോർ വാഹന അപകടവുമായി ബന്ധപ്പെട്ട കേസുകൾ കൈകാര്യം ചെയ്യാനായി എല്ലാ ജില്ലയിലും മോട്ടോർ മോട്ടോർ വാഹന അപകട ക്ലെയിംസ് ട്രൈബ്യൂണൽ (MACT) ഉണ്ട്.
കൂടാതെ ഫോറസ്റ്റ് നിയമലംഘനങ്ങൾ കൈകാര്യം ചെയ്യാനായി പ്രത്യേക കോടതികളും (forest offences court) ഉണ്ട്.
സംസ്ഥാനത്തൊട്ടാകെ 22 മോട്ടോർ ആക്സിഡന്റ് ക്ലെയിംസ് ട്രൈബ്യൂണലുകളും 3 വക്കഫ് ട്രൈബ്യൂണലുകളുമുണ്ട്.
കുടുംബ കോടതികൾ
16 കുടുംബ കോടതികൾ സംസ്ഥാനത്തുണ്ട്.
തിരുവനന്തപുരം, കൊല്ലം, എറണാകുളം, ഏറ്റുമാന്നൂർ, തൃശ്ശൂർ, മഞ്ചേരി, കോഴിക്കോട്, തിരുവല്ല,പത്തനംതിട്ട,കണ്ണൂർ, നെടുമങ്ങാട്, കൊട്ടരക്കര, ആലപ്പുഴ, കാസർകോട്, പാലക്കാട്, തൊടുപുഴ, കൽപ്പറ്റ എന്നിവിടങ്ങളിലാണ് കുടുംബ കോടതികൾ സ്ഥിതിചെയ്യുന്നത്.
ലോക് അദാലത്
'ലോകരുടെ കോടതി' അഥവാ 'ജനങ്ങളുടെ കോടതി' (Peoples court) എന്നാണ് 'ലോക് അദാലത്' എന്ന പദത്തിന്റെ അർഥം.
അനുരഞ്ജനത്തിലൂടെ കേസുകൾ ഒത്തുതീർപ്പാക്കുന്ന സംവിധാനമാണിത്.
മൂന്ന് പേരടങ്ങിയ ഒരു സമിതിയാണ് ലോക് അദാലത്തിൽ കേസുകൾ ഒത്തുതീർപ്പാക്കുക.
സേവനത്തിൽനിന്ന് വിരമിച്ച ന്യായാധിപനാകും അധ്യക്ഷൻ.
സാധാരണയായി ഒരു അഭിഭാഷകനോ, സാമൂഹിക പ്രവർത്തകനോ ആവും അദാലത്തിലെ മറ്റു രണ്ടംഗങ്ങൾ.
ലോക് അദാലത്തിൽ തീർപ്പാക്കിയ കേസുകൾക്ക് തുടർന്ന് അപ്പീൽ പറ്റില്ല.
കേരളത്തിൽ ലോക് അദാലത്തുകൾ സംഘടിപ്പിക്കുന്നത് 'കേരള സ്റ്റേറ്റ് ലീഗൽ സർവീസസ് അതോറിറ്റി'യാണ്.
ന്യായാധിപന്മാർ ഈ വിഭാഗം അപ്ഡേറ്റ് ചെയ്യേണ്ടതുണ്ട്.
( 10/11/2023 ) ഈ ലേഖനം അപ്ഡേറ്റ് ചെയ്യേണ്ടതുണ്ട്.
ക്രമ നമ്പർ പേര്‌ സ്ഥാനം സേവനത്തിൽനിന്ന് വിരമിക്കുന്ന തീയതി 1 ആന്റണി ഡൊമിനിക്ക് (ആക്ടിങ്) മുഖ്യ ന്യായാധിപ 2 പിയൂസ് സി.കുര്യാക്കോസ് സ്ഥിരം ജഡ്ജി 2 ഒക്ടോബർ2013 3 കെ.എം.ജോസഫ് സ്ഥിരം ജഡ്ജി 19 ജൂൺ2020 4 തോട്ടത്തിൽ ബി. രാധാകൃഷ്ണൻ സ്ഥിരം ജഡ്ജി 29 April 2021 5 കെ. ഹേമ സ്ഥിരം ജഡ്ജി 23 മാർച്ച് 2013 6 കെ.ടി. ശങ്കരൻ സ്ഥിരം ജഡ്ജി 25 ഡിസംബർ 2016 7 എസ്. സിരി ജഗൻ സ്ഥിരം ജഡ്ജി 22 ജനുവരി2014 8 ടി. ആർ. രാമചന്ദ്രൻ നായർ സ്ഥിരം ജഡ്ജി 30 ജനുവരി2015 9 ആന്റണി ഡൊമിനിക് സ്ഥിരം ജഡ്ജി 30 മേയ് 2018 10 ഹാരൂൺ അൽ റഷീദ് സ്ഥിരം ജഡ്ജി 5 ഒക്ടോബർ2014 11 വി.കെ. മോഹനൻ സ്ഥിരം ജഡ്ജി 6 August 2015 12 ബി.പി. റേ സ്ഥിരം ജഡ്ജി 13 പി.എൻ. രവീന്ദ്രൻ സ്ഥിരം ജഡ്ജി 29 മേയ് 2018 14 തോമസ് പി. ജോസഫ് സ്ഥിരം ജഡ്ജി 19 ജൂലൈ 2014 15 കെ. സുരേന്ദ്ര മോഹൻ സ്ഥിരം ജഡ്ജി 16 പി.ആർ. രാമചന്ദ്രമേനോൻ സ്ഥിരം ജഡ്ജി 17 സി.കെ.അബ്ദുൾ റഹീം സ്ഥിരം ജഡ്ജി 18 സി.ടി.രവികുമാർ സ്ഥിരം ജഡ്ജി 19 പി.ഭാവദാസൻ സ്ഥിരം ജഡ്ജി 20 എസ്.എസ്. സതീശചന്ദ്രൻ സ്ഥിരം ജഡ്ജി 21 എം.എൽ.ജോസഫ് ഫ്രാൻസിൻസ് സ്ഥിരം ജഡ്ജി 22 പി.എസ്. ഗോപിനാഥൻ സ്ഥിരം ജഡ്ജി 23 എൻ.കെ. ബാലകൃഷ്ണൻ സ്ഥിരം ജഡ്ജി 24 വി. ചിദംബരേഷ് സ്ഥിരം ജഡ്ജി 25 എ.എം. ഷഫീക്ക് സ്ഥിരം ജഡ്ജി 26 കെ. ഹരിലാൽ അഡിഷണൽ ജഡ്ജി 27 കെ. വിനോദ്ചന്ദ്രൻ അഡിഷണൽ ജഡ്ജി 28 ബാബു മാത്യു പി. ജോസഫ് അഡിഷണൽ ജഡ്ജി 29 എ.വി. രാമകൃഷ്ണപിള്ള അഡിഷണൽ ജഡ്ജി 30 പി.ഡി. രാജൻ അഡിഷണൽ ജഡ്ജി 31 കെ. രാമകൃഷ്ണൻ അഡിഷണൽ ജഡ്ജി 32 ബി. കമാൽപാഷ അഡിഷണൽ ജഡ്ജി 33 എ. ഹരിപ്രസാദ് അഡിഷണൽ ജഡ്ജി മുൻകാലങ്ങളിലെ മുഖ്യന്യായാധിപന്മാർ ക്രമം പേര് കാലം 1 കെ.ടി. കോശി 1956-1959 2 കെ. ശങ്കരൻ 1959-1960 3 എം.എ. അൻസാരി 1960-1961 4 എം.എസ്. മേനോൻ 1961-1969 5 പി.ടി. രാമൻ നായർ 1969-1971 6 ടി.സി. രാഘവൻ 1971-1973 7 പി.ഗോവിന്ദൻ നായർ 1973-1977 8 വി.പി.ഗോപാലൻ നമ്പ്യാർ 1977-1980 9 വി. ബാലകൃഷ്ണ ഏറാടി 1980-1981 10 പി. സുബ്രമണ്യൻ പോറ്റി 1981-1983 11 കെ. ഭാസ്കരൻ 1983-1985 12 വി.എസ്. മലീമഠ് 13 വി.എസ്. മലീമഠ് 14 എം. ജഗന്നാഥ് റാവു 1991-1994 15 സുജാത വി. മനോഹർ 1994 ഏപ്രിൽ 21 - 1994 നവംബർ 4 16 എം.എം. പരീത് പിള്ള 1995-1995 17 യു.പി. സിംഗ് 1996-1997 18 ഓം പ്രകാശ് 1997-1999 19 അരിജിത് പാസായത് 1999-2000 21 അരവിന്ദ് വിനായക റാവ് സാവന്ത് 2000 മെയ് 30- 2000 സെപ്റ്റംബർ 17 22 കെ.കെ. ഉഷ 2000-2001 23 ബി.എൻ. ശ്രീകൃഷ്ണ 2001-2002 24 ജവഹർ ലാൽ ഗുപ്ത 2002-2004 25 നവ്‌ദീപ് കുമാർ സോധി 2004 26 ബി. സുഭാഷൺ റെഡ്ഡി 2004-2005 27 സിറിയക് ജോസഫ് (ആക്ടിങ്) 2005 28 രാജീവ് ഗുപ്ത 2005-2006 29 വി.കെ. ബാലി 2006-2007 30 കെ.എസ്. രാധാകൃഷ്ണൻ (ആക്ടിങ്) 2005,2006,2007 31 എച്ച്.എൽ.ദത്തു 2007-2008 32 എസ്.ആർ. ബന്നൂർ മഠ് 2009-2010 33 ജെ. ചെലമേശ്വർ 2010-2012 34 മഞ്ജുള ചെല്ലൂർ 2012-2014 35 അശോക്‌ ഭൂഷൺ (ആക്ടിങ്) 2014-2016 36 മോഹൻ ശാന്തനഗൗഡർ 2016-2017 37 നവനീത് പ്രസാദ് സിങ് 2017 മാർച്ച് - 2017 നവം.
38 ആന്റണി ഡൊമിനിക്ക് (ആക്ടിങ്) 2017- 39 ഹൃഷികേശ് റോയ് 40 എസ്.മണികുമാർ 41 എസ്.വി.ഭട്ടി (ആക്ടിങ്) 42 എസ്.വി.ഭട്ടി 2023 - തുടരുന്നു.
അവലംബം പുറത്തേക്കുള്ള കണ്ണികൾ Kerala High Court എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരള ഹൈക്കോടതി കേരള നീതിന്യായവ്യവസ്ഥയുടെ ചരിത്രം കേരള ഹൈക്കോടതി ന്യായാധിപന്മാർ പുതിയ കെട്ടിടത്തിന്റെ ഉദ്ഘാടന പ്രഭാഷണം Daily Cause List of High Court of Kerala Archived 2001-08-11 at the Wayback Machine Daily Cause Lists of the various High Courts in India Archived 2006-02-15 at the Wayback Machine
ആനയടി നരസിംഹസ്വാമി ക്ഷേത്രം
കൊല്ലം ജില്ലയിലെ ശൂരനാട് വടക്ക് പഞ്ചായത്തിലെ  ആനയടി എന്ന സ്ഥലത്താണ് പഴയിടം നരസിംഹസ്വാമി ക്ഷേത്രം സ്ഥിതിചെയ്യുന്നത്.
ഈ ക്ഷേത്രത്തിലെ പ്രധാന പ്രതിഷ്ഠ ഉഗ്രമൂർത്തിയായ നരസിംഹസ്വാമിയാണ് .
എന്നാൽ പരമാത്മവായ മഹാവിഷ്ണു ബിംബത്തിലാണ് ഇവിടെ പ്രതിഷ്ഠ.
ആനയടി തേവർ എന്ന പേരിലും അറിയപ്പെടുന്നു.
പുതിയിടം ക്ഷേത്രത്തിന്റെ ചരിത്രത്തിന്, പഴയിടം ശ്രീകൃഷ്ണസ്വാമി ക്ഷേത്രവുമായി ബന്ധമുണ്ട്.
ആനയടി ക്ഷേത്രത്തിനു കിഴക്ക് വശത്തായി നവരാത്രി മണ്ഡപം സ്ഥിതി ചെയ്യുന്നു.
പ്രസിദ്ധമായ ആനയടി നവരാത്രി സംഗീതോത്സവം നടക്കുന്നത് ഇവിടെയാണ്‌.
വ്യാഴാഴ്ച, ഏകാദശി , വിഷു തുടങ്ങിയവ പ്രധാന ദിവസങ്ങൾ.
ദർശന സമയം രാവിലെ 5.30 am മുതൽ 11 am മണിവരെ.
വൈകിട്ട് 5 pm മുതൽ രാത്രി 7.30 pm വരെ.
ആനയടി ക്ഷേത്രത്തിലെ പ്രധാന ഉപദേവതകൾ ഗണപതി , പരമശിവൻ , ഭുവനേശ്വരി ( ദുർഗ്ഗ ), നാഗരാജാവ് (അനന്തൻ) എന്നിവരാണ്.
100 ൽ പ്പരം ഗജവീരന്മാരുടെ അകമ്പടിയോടു കൂടിയ ഗജമേള നടത്തണമെന്ന് ഉണ്ടെങ്കിലും, ഇത് വരെ അത് നടന്നിട്ടില്ല.
അങ്ങനെ ഉണ്ടായാല് ക്ഷേത്രത്തിന് നഷ്ടപ്പെട്ട സ്വര്ണ്ണകൊടിമരം തിരിച്ച് കിട്ടുമെന്നാണ് ദേവപ്രശ്നത്തില് തെളിഞ്ഞത്.
98  ഗജവീരന്മാരെയെ ഇത് വരെ ഉള്കൊള്ളിക്കാന് പറ്റിയിട്ടുള്ളു.
മകരമാസത്തിലെ അത്തം നാൾ മുതൽ തിരുവോണംനാൾ വരെയുള്ള പത്തു ദിവസങ്ങളിലായാണ് ഉത്സവം നടക്കുന്നത്.
തിരുവോണ ദിവസം ആണ് ആറാട്ട്.
ഒരേവരിയിൽ നിരയായി നിരയായി ഗജവീരന്മാർ അണിഞ്ഞൊരുങ്ങി അണിനിരക്കുന്ന ഗജമേള (ആനയടി പൂരം) ഉത്സവത്തിന്റെ പത്താം നാളാണ്.
ദേശ വിദേശത്തുനിന്നുള്ള പതിനായിരങ്ങൾ ഉൾപ്പെടെ ഈ ഉത്സവം കാണാൻ എത്തുന്നു.
ക്ഷേത്രത്തിലേക്ക് എത്തിച്ചേരാനുള്ള വിവിധ മാർഗ്ഗങ്ങൾ
കായംകുളം ശാസ്താംകോട്ട റൂട്ടിൽ കോട്ടപ്പുറം ജംഗ്ഷൻ അല്ലെങ്കിൽ വഞ്ചിമുക്ക് ജംഗ്ഷൻ ദൂരം - ശാസ്താംകൊട്ടയിൽ നിന്നും 9കി.
മീ ചാരുംമൂട്ടിൽനിന്നും 7 കി.
മീ ഏറ്റവും അടുത്തുള്ള റെയിൽവേ സ്റ്റേഷൻ - ശാസ്താംകൊട്ട അടുത്തുള്ള മറ്റ് പ്രധാന  റെയിൽവേ സ്റ്റേഷൻ - കരുനാഗപ്പള്ളി, കായംകുളം ക്ഷേത്ത്രത്തിലേക്ക് എത്തിച്ചേരാനുള്ള പ്രധാന വഴികൾ തിരുവനന്തപുരം - കൊട്ടിയം - കണ്ണനല്ലൂർ - കുണ്ടറ - ഭരണിക്കാവ്- ചക്കുവള്ളി - ആനയടി തിരുവനന്തപുരം - കൊട്ടാരക്കര - പുത്തൂർ - ഭരണിക്കാവ് - ആനയടി കൊല്ലം -  കുണ്ടറ - കടപുഴ - ഭരണിക്കാവ് - ആനയടി പത്തനംതിട്ട - പന്തളം - കുടശ്ശനാട് - നൂറനാട് - ആനയടി കോട്ടയം  - ചെങ്ങന്നൂർ- പുലിയൂർ - മാങ്കാംകുഴി - ചാരുമ്മൂട്- താമരക്കുളം - ആനയടി ആലപ്പുഴ - കായംകുളം - ചാരുമ്മൂട്- താമരക്കുളം - ആനയടി മാവേലിക്കര - കറ്റാനം - ചാരുമ്മൂട്- താമരക്കുളം - ആനയടി ഓച്ചിറ - വവ്വാക്കാവ് - മണപ്പള്ളി - പാവുമ്പ - ആനയടി പുനലൂർ - പത്തനാപുരം - അടൂർ - പഴകുളം - പള്ളിക്കൽ - ആനയടി അവലംബം
തിടമ്പു നൃത്തം ഇംഗ്ലീഷ് വിലാസം https://ml.wikipedia.org/wiki/Thidambu_Nritham Thidambu Nritham
കേരളത്തിൽ കാസർഗോഡ് , കണ്ണൂർ , കോഴിക്കോട് തുടങ്ങിയ മലബാർ ഭാഗങ്ങളിൽ പ്രസിദ്ധിയാർജ്ജിച്ച പ്രധാനപ്പെട്ട ഒരു കലാരൂപമാണ് തിടമ്പു നൃത്തം .
ക്ഷേത്രകലകളുടെ വിഭാഗത്തിൽ പെടുത്താവുന്ന ഒരു നൃത്തരൂപമാണ് ഇത്.
600വർഷങ്ങളിലേറേ പഴക്കം ഈ കലാരൂപം അവകാശപ്പെടുന്നു.
പ്രധാനമായും തീയ്യരും , കേരള ബ്രാഹ്മണരായ നമ്പൂതിരി വിഭാകവും ആണ് അവതരിപ്പിക്കുന്നത്.
നമ്പൂതിരിമാരുടെ സഹായികളായി വിളക്ക് പിടിക്കാൻ നമ്പീശൻ , വാരിയർ സമുദായക്കാരും പങ്കുചേരുന്നു.
കണ്ണൂർ, കാസർകോട് ജില്ലകളിൽ പ്രചാരത്തിലുള്ള ഒരു ക്ഷേത്രനൃത്തകല.
ക്ഷേത്രത്തിലെ ശീവേലിയോടനുബന്ധിച്ച് ദേവീദേവന്മാരുടെ വിഗ്രഹം (തിടമ്പ്) എഴുന്നള്ളിക്കുന്ന വേളയിൽ ഈ തിടമ്പ് തലയിലേറ്റി നൃത്തം വയ്ക്കുന്നതാണ് തിടമ്പുനൃത്തം.
മലബാറിലെ തീയ്യരും നമ്പൂതിരി സമുദായത്തിൽപ്പെട്ടവരുമാണ് ഇത് അവതരിപ്പിക്കുന്നത്.
അപൂർവമായി എമ്പ്രാന്തിരിമാരും തുളു ബ്രാഹ്മണരും തിടമ്പുനൃത്തം ചെയ്യുന്നവരാണ്.
പുരുഷന്മാരാണ് ഇത് അവതരിപ്പിക്കുന്നത്.